Հելեն Չերչիլ Քենդի

Հելեն Չերչիլ Քենդի (անգլ.՝ Helen Churchill Candee, հոկտեմբերի 5, 1858(1858-10-05) կամ հոկտեմբերի 5, 1859(1859-10-05), Նյու Յորք, Նյու Յորք, ԱՄՆ - օգոստոսի 23, 1949(1949-08-23), York Harbor, Յորք շրջան, Մեն, ԱՄՆ), ամերիկացի գրող, լրագրող, ֆեմինիստ, գեղազարդիչ և աշխարհագրագետ։
Առավել հայտնի է նրանով, որ եղել է «Տիտանիկի» ողջ մնացած ուղևորներից մեկը։


== Կենսագրություն ==
Հելեն Չերչիլը ծնվել է ԱՄՆ-ի Նյու Յորք քաղաքում՝ վաճառական Հենրի Հունգերֆորդի և նրա կնոջ՝ Մերի Չերչիլի ընտանիքում։ Իր մանկության մեծ մասն անց է կացրել Կոնեկտիկուտ քաղաքում։ Ամուսնացել է Էդվարդ Քենդիի հետ, զույգը ունեցել է երկու երեխա՝ Էդիթին և Հարոլդը։ Ամուսնու հեռանալուց հետո Հելենը երեխաների աջակցությամբ սկսել է հոդվածներ գրել «Գրագիր» և «Տիկնոջ տնային ամսագիր» ամսագրերի համար։ Սկզբում Հելենի գրած հոդվածները վերաբերել են վարվելակարգին և տնային տնտեսությանը, բայց շուտով սկսել է գրել այնպիսի թեմաների մասին, ինչպիսիք են երեխաների խնամքը, կրթությունը և կանանց իրավունքները։ 1896 թվականին Հելենը բաժանվել է ամուսնուց։


== Կարիերա ==
Քենդին եղել է ֆեմինիստ ինչի մասին վկայում է նրա առաջին բեսթսելերը՝ «Կանայք ինչպես կարող են կյանք վարել» (1900)։ 1901 թվականին լույս է տեսել նրա երկրորդ գիրքը «Ռոմանտիկա Օկլահոմայում»  վերնագրով։
Որպես ճանաչված գրական գործիչ, Քենդը տեղափոխվել է Վաշինգտոն, որտեղ դարձել է ինտերիերի առաջին պրոֆեսիոնալ բեմազարդարներից մեկը։ Նրա հաճախորդներն են եղել պաշտպանության քարտուղար Հենրի Սթիմսոնը և նախագահ Թեոդոր Ռուզվելտը։ Քենդիի «Դեկորատիվ ոճերն ու դարաշրջանը» գիրքը (1906), մարմնավորել է նրա ձևավորման սկզբունքները։
Վաշինգտոնում գտնվելու ընթացքում Քենդը ակտիվորեն հետաքրքրված է եղել հասարակական կյանքով և ներգրավվել է ժողովրդավարական քաղաքականության մեջ։ Նրա ընկերները տարբեր կուսակցությունների ներկայացուցիչներ են եղել, լիբերալ բարեփոխիչ Ուիլյամ Ջենինգս Բրայանից մինչև ծայրահեղ պահպանողական առաջին տիկին Հելեն Տաֆտը։ Տաֆտի հետ նրա բարեկամությունը ամուր է եղել, չնայած կանանց իրավունքների վերաբերյալ տարբեր կարծիքներին։ Քենդին մասնակցել է Սպիտակ տան արևմտյան թևի արդիականացմանը 1909 թվականին։
Քենդին եղել է հնագիտական ընկերության և արվեստի ամերիկյան ֆեդերացիայի անդամ, ինչպես նաև Վաշինգտոնի «Կանանց իրավահավասարության ազգային ասոցիացիայի» խորհրդի ղեկավարը։
Գրել է ութ գիրք։ Քենդիի ամենավաճառվող գիրքը դարձել է «Գոբելենների մասին գիրքը» (1912)։
1912 թվականի գարնանը Հելենը, գտնվելով Եվրոպայում, Էդիթի դուստրից հեռագիր է ստացել այն մասին, որ իր որդի Հարոլդը ավտովթարի է ենթարկվել։


== «Տիտանիկի» վրա ==
Իմանալով որդու ավտովթարի մասին, Քենդին «Տիտանիկ» նավի տոմս է գնել։ Ուղևորության ընթացքում շփվել է այնպիսի նշանավոր ուղևորների հետ, ինչպիսիք են նախագահ Տաֆտի ռազմական օգնականը, մայոր Արքիբալդ Բութը և նկարիչ Ֆրենսիս Դևիս Միլեթը։
Տեղափոխվել է համար 6 փրկարարական նավակով։


== Առաջին աշխարհամարտ և ճանապարհորդություն դեպի Ասիա ==
Առաջին աշխարհամարտի տարիներին Քենդին աշխատել է որպես բուժքույր Հռոմում և Միլանում՝ իտալական Կարմիր խաչի հովանու ներքո։ Նրա հիվանդներից մեկը Էռնեստ Հեմինգուեյն է եղել։ Պատերազմից հետո ուղևորության է մեկնել դեպի Ճապոնիա, Չինաստան, Ինդոնեզիա և Կամբոջիա, որից հետո Քենդին գրել է երկու գիրք։


== Մահ ==
Հելեն Չերչիլ Քենդը մահացել է 1949 թվականի օգոստոսի 23-ին, Մեն նահանգի Յորք քաղաքում գտնվող իր ամառանոցում։


== Արտաքին հղումներ ==
Life’s Decor: A Biography of Helen Churchill Candee by Randy Bryan Bigham
Helen Candee Death Certificate on Titanic-Titanic.com
Angkor Secrets, Titanic Adventure
«Angkor the Magnificent» reprint article, 2008
Titanic Communicator book review of «Angkor the Magnificent»
Encyclopedia of Oklahoma History and Culture — Candee, Helen Church


== Ծանոթագրություններ ==